CELEX: 22010D0010
Language: fi
Date: 2010-01-29 00:00:00
Title: ETA:n sekakomitean päätös N:o 10/2010, annettu 29 päivänä tammikuuta 2010 , ETA-sopimuksen liitteen IX (Rahoituspalvelut) muuttamisesta

22.4.2010   
            
            
               FI
            
            
               Euroopan unionin virallinen lehti
            
            
               L 101/19
            
         ETA:n SEKAKOMITEAN PÄÄTÖS
   N:o 10/2010,
   annettu 29 päivänä tammikuuta 2010,
   ETA-sopimuksen liitteen IX (Rahoituspalvelut) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite IX muutettiin 4 päivänä joulukuuta 2009 tehdyllä ETA:n sekakomitean päätöksellä N:o 141/2009 (1).
            
         
               (2)
            
            
               Tiettyjen kolmansien maiden kansallisten tilinpäätösstandardien ja kansainvälisten tilinpäätösstandardien käytöstä kolmansien maiden arvopapereiden liikkeeseenlaskijoiden laatiessa konsolidoituja tilinpäätöksiään 12 päivänä joulukuuta 2008 tehty komission päätös 2008/961/EY (2) olisi otettava osaksi sopimusta.
            
         
               (3)
            
            
               Päätöksellä 2008/961/EY kumotaan komission päätös 2006/891/EY (3), joka on osa sopimusta ja joka näin ollen olisi poistettava sopimuksesta,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan sopimuksen liitteessä IX oleva 23c kohta (komission päätös 2006/891/EY) seuraavasti:
   
      ”32008 D 0961: Komission päätös 2008/961/EY, tehty 12 päivänä joulukuuta 2008, tiettyjen kolmansien maiden kansallisten tilinpäätösstandardien ja kansainvälisten tilinpäätösstandardien käytöstä kolmansien maiden arvopapereiden liikkeeseenlaskijoiden laatiessa konsolidoituja tilinpäätöksiään (EUVL L 340, 19.12.2008, s. 112)”.
   
   2 artikla
   Päätöksen 2008/961/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 30 päivänä tammikuuta 2010, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 29 päivänä tammikuuta 2010.
      
         
            ETA:n sekakomitean puolesta
         
         
            Puheenjohtaja
         
         Alan SEATTER
      
   
   
      (1)  EUVL L 62, 11.3.2010, s. 35.
   
      (2)  EUVL L 340, 19.12.2008, s. 112.
   
      (3)  EUVL L 343, 8.12.2006, s. 96.
   
      (4)  Valtiosäännön asettamista vaatimuksista on ilmoitettu.
   
      Sopimuspuolten yhteinen julistus liitettäväksi päätökseen N:o 10/2010, jolla komission päätös 2008/961/EY otetaan osaksi sopimusta
      ”Tiettyjen kolmansien maiden kansallisten tilinpäätösstandardien ja kansainvälisten tilinpäätösstandardien käytöstä kolmansien maiden arvopapereiden liikkeeseenlaskijoiden laatiessa konsolidoituja tilinpäätöksiään 12 päivänä joulukuuta 2008 tehdyssä komission päätöksessä 2008/961/EY tiettyjen kolmansien maiden yleisesti hyväksyttyjen tilinpäätösnormistojen katsotaan vastaavan ETA:n standardeja. Päätöksellä myönnetään kolmansien maiden liikkeeseenlaskijoille oikeus laatia vuosittaiset ja puolivuosittaiset konsolidoidut tilinpäätöksensä Kiinan kansantasavallan tai Kanadan, Korean tasavallan tai Intian tasavallan yleisesti hyväksyttyjen tilinpäätösnormistojen mukaisesti. Päätöksen ottaminen osaksi ETA-sopimusta ei vaikuta sopimuksen soveltamisalaan kolmansien maiden suhteiden osalta.”